ოყა
ოყა, ასევე ოხა (ოსმ. اوقه, ბერძ. Οκά) — მასის საზომი ერთეული ოსმალეთის იმპერიაში, ერთი ოყა უდრიდა 400 დირჰემს, ანუ 1,2828 კგ-ს. ვრცელდებოდა დასავლეთ და სამხრეთ საქართველოშიც. საქართველოში ოყა იყო წონის ერთეული, უდრიდა სამ გირვანქას, შესაბამისად 1,2828 კგ ÷ 3 = 0,4276 კგ-ს.საქართველოში ოყას იყენებდნენ მარცვლეულის საწყაოდ. საბერძნეთში ოყა უდრიდა 1,282 კგ-ს. ეს ერთეული ფართოდ გამოიყენებოდა 1953 წლის მარტამდე, სანამ აკრძალავდნენ. კვიპროსში ოყას ერთეულს იყენებდნენ 1980-იანების ბოლომდე.